CELEX: 22006D0104
Language: el
Date: 2006-09-22 00:00:00
Title: Απόφαση της Μεικτής Επιτροπής του ΕΟX αριθ. 104/2006, της 22ας Σεπτεμβρίου 2006 , για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧ

30.11.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 333/15
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   
   αριθ. 104/2006
   της 22ας Σεπτεμβρίου 2006
   για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧ
   Η ΜΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία» και, ιδίως, το άρθρο 98,
   Εκτιμώντας τα ακόλουθα:
   
               (1)
            
            
               Το Παράρτημα I της συμφωνίας τροποποιήθηκε με την απόφαση της Μικτής Επιτροπής του EΟΧ αριθ. 42/2006, της 28ης Απριλίου 2006 (1).
            
         
               (2)
            
            
               Ο κανονισμός (ΕΚ) αριθ. 1739/2005 της Επιτροπής, της 21ης Οκτωβρίου 2005, για καθορισμό των όρων υγειονομικού ελέγχου για την μετακίνηση των ζώων τσίρκου μεταξύ των κρατών μελών (2), πρέπει να ενσωματωθεί στη συμφωνία.
            
         
               (3)
            
            
               Η παρούσα απόφαση δεν ισχύει για την Ισλανδία και το Λιχτενστάιν,
            
         ΑΠΟΦΑΣΙΖΕΙ:
   Άρθρο 1
   Το ακόλουθο σημείο πρέπει να προστεθεί μετά το σημείο 81 (απόφαση 2005/65/EΚ της Επιτροπής) του μέρους 4.2 του κεφαλαίου I του παραρτήματος I της συμφωνίας:
   
      
                  «82.
               
               
                  
                     32005 R 1739: Κανονισμός (ΕΚ) αριθ. 1739/2005 της Επιτροπής, της 21ης Οκτωβρίου 2005, για καθορισμό των όρων υγειονομικού ελέγχου για την μετακίνηση των ζώων τσίρκου μεταξύ των κρατών μελών (ΕΕ L 279 της 22.10.2005, σ. 47).
                  Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                  
                              α)
                           
                           
                              Οι λέξεις «Ευρωπαϊκή Ένωση» στο εξώφυλλο του υποδείγματος διαβατηρίων αντικαθίστανται με τις λέξεις «Ευρωπαϊκή Ένωση/Νορβηγία».
                           
                        
                              β)
                           
                           
                              Η εικόνα της νορβηγικής σημαίας μπορεί να χρησιμοποιηθεί στο εξώφυλλο του διαβατηρίου μαζί με τη σημαία της ΕΕ.»
                           
                        
            
   Άρθρο 2
   To κείμενο του κανονισμού (EΚ) αριθ. 1739/2005 στη νορβηγική γλώσσα, το οποίο θα δημοσιευθεί στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικό.
   Άρθρο 3
   Η παρούσα απόφαση αρχίζει να ισχύει στις 23 Σεπτεμβρίου 2006, υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπει το άρθρο 103 παράγραφος 1 της συμφωνίας (3).
   Άρθρο 4
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 22 Σεπτεμβρίου 2006.
      
         
            Για τη Μικτή Επιτροπή του ΕΟΧ
         
         
            Η Πρόεδρος
         
         Oda Helen SLETNES
         
      
   
   
      (1)  ΕΕ L 175 της 29.6.2006, σ. 86.
   
      (2)  ΕΕ L 279 της 22.10.2005, σ. 47.
   
      (3)  Δεν έχουν αναφερθεί συνταγματικές απαιτήσεις.